stanford-oval/wikipedia huggingface dataset:
ריצת 1500 מטר

סיום ריצת 1,500 מטר בטורקו, פינלנד 11 ביולי 1957 שבה נשבר שיא עולם בריצה למרחק זה על ידי שלושה אתלטים פינים, בשם אולאווי. אולאווי סלסולה (ימין) סיים ראשון ואולאווי סלונן (שמאל) סיים שני ולשניהם נקבע שיא עולם של 3:40.2 דקות, שהחזיק מעמד יממה ושלישי סיים אולאווי וווריסאלו (מרכז) שגם הוא שיפר את שיא העולם.
ריצת 1500 מטר היא ענף באתלטיקה המשתייך לקבוצת הריצות למרחקים בינוניים. מרחק הריצה, 1,500 מטר, הדומה לריצת מייל שהתפתחה במדינות דוברות האנגלית, נמשך על פני שלוש הקפות ושלושה רבעים של האצטדיון, כשהריצה נפתחת כ-7 מטר לערך לפני הקשת והרצים מזנקים בדבוקה אחת. לעיתים קרובות הגורם המכריע בריצת 1500 מטר הוא הטקטיקה  שהרצים נוקטים בה, כשריצות רבות מוכרעות רק במטרים האחרונים.
בעת החדשה הפכה ריצת 1500 מטר במידה רבה למרוץ מתמשך, כשהממוצע עומד על פחות מ-55 שניות להקפה, שקבע לראשונה שיאן העולם הישאם אל גרוז' ממרוקו בשנת 1998 ברומא. לשם השגת מהירות זו דרושות תכונות אירוביות, צעדים ארוכים וקלילות בריצה. במהלך שנות ה-80 של המאה ה-20, שלטה בריטניה בענף זה, אולם בשנות ה-90 עברה הדומיננטיות ליבשת אפריקה, ורצים מהמדינות מרוקו, קניה ואלג'יריה החלו לזכות בתחרויות בינלאומיות, לרבות המשחקים האולימפיים.
שיאים > שיא עולם > אצטדיון

שיא עולם לנשים שייך לפיית' קיפייגון (קניה קניה) בתוצאה של 3:49.04 דקות, נקבע בפריז 2024
שיא עולם לגברים שייך להישאם אל גרוז' (מרוקו מרוקו) בתוצאה 3:26.00 דקות, נקבע ברומא 1998
שיאים > שיא עולם > אולם

שיא עולם לנשים שייך לגודאף צגאי (אתיופיה אתיופיה) בתוצאה של 3:53.08 דקות, נקבע בליווין (צרפת) 2021
שיא עולם לגברים שייך ליקוב אינגבריגטסן (נורווגיה נורווגיה) בתוצאה של 3:30.60 דקות, נקבע בלייווין צרפת בפברואר 2022
שיאים > שיא אולימפי

השיא האולימפי לנשים שייך לפיית' קיפייגון (קניה קניה) בתוצאה של 3:53.11 דקות, טוקיו 2020
השיא האולימפי לגברים שייך ליקוב אינגבריגטסן (נורווגיה נורווגיה) בתוצאה של 3:28.32 דקות, טוקיו 2020
שיאים > שיא ישראל

שיא ישראל לנשים שייך לסיון אוירבך בתוצאה של 4:09.36 דקות, נקבע בבריסל, בלגיה ב-26 במאי 2024
שיא ישראל לגברים שייך ליהונתן כרמין בתוצאה 3:40.64 דקות, נקבע בארקנסו, ארצות הברית ב-3 במאי 2024
רצים מפורסמים > נשים

טטיאנה קזנקינה - ברית המועצות ברית המועצות, פעמים ברציפות אלופה אולימפית (מונטריאול 1976 ומוסקבה 1980) ושיאנית עולם
חסיבה בולמרכה - אלג'יריה אלג'יריה, אלופה אולימפית (ברצלונה 1992) ופעמיים אלופת עולם (טוקיו 1991 וגטבורג 1995)
קו יונשיאה - הרפובליקה העממית של סין  סין, שיאנית העולם במשך 22 שנים (2015-1993)
סווטלנה מסטרקובה - רוסיה רוסיה, אלופה אולימפית (אטלנטה 1996) ואלופת עולם (סביליה 1999)
גבריאלה סאבו - רומניה רומניה, אלופת עולם (אדמונטון 2001) וסגנית אלופה אולימפית
טטיאנה טומשובה - רוסיה רוסיה, פעמיים ברציפות אלופת עולם (פריז 2003 והלסינקי 2005) וסגנית אלופה אולימפית
קלי הולמס - בריטניה בריטניה, אלופה אולימפית (אתונה 2004) וסגנית אלופת עולם
מרים יוסוף ג'מאל - בחריין בחריין, פעמיים ברציפות אלופת עולם (אוסקה 2007 וברלין 2009)
רצים מפורסמים > גברים

סבסטיאן קו - (בריטניה בריטניה) - האלוף האולימפי היחידי בהיסטוריה שזכה פעמיים ברציפות בריצה זו (מוסקבה 1980, לוס אנג'לס 1984) ושיאן העולם בעבר
סטיב קראם - (בריטניה בריטניה) - אלוף העולם הראשון (הלסינקי 1983), סגן אלוף אולימפי (לוס אנג'לס 1984) ושיאן עולם בעבר. האתלט הראשון שרץ ריצה זו מתחת ל-3:30 דקות.
נור א-דין מורסלי (אלג'יריה אלג'יריה) - אלוף אולימפי (אטלנטה 1996), 3 פעמים ברציפות אלוף עולם (טוקיו 1991, שטוטגרט 1993, גטבורג 1995) ושיאן עולם בעבר
הישאם אל גרוז' (מרוקו מרוקו) - אלוף אולימפי (אתונה 2004), 4 פעמים ברציפות אלוף עולם (אתונה 1997, סביליה 1999, אדמונטון 2001, פריז 2003), פעמיים אלוף העולם באולם (ברצלונה 1995, פריז 1997) ושיאן העולם הנוכחי בריצה זו
ברנרד לאגאט (קניה קניה) ו-ארצות הברית ארצות הברית - אלוף עולם (אוסקה 2007), בעל התוצאה השנייה בטיבה בהיסטוריה
סמואל טפרה (אתיופיה אתיופיה) - אלוף העולם באולם (בירמינגהאם 2018) ושיאן העולם באולם
עשר הרצות המהירות בכל הזמנים

נכון ליוני 2023
| דירוג | תוצאה (דקות) | אתלט | לאום | תאריך | מיקום |
| --- | --- | --- | --- | --- | --- |
| 1 | 3:49.11 | פיית' קיפייגון | קניה קניה | 2 ביוני 2023 | פירנצה |
| 2 | 3:50.07 | גנזבה דיבאבה | אתיופיה אתיופיה | 17 ביולי 2015 | אצטדיון לואי השני |
| 3 | 3:50.46 | קו יונשיאה | הרפובליקה העממית של סין  סין | 11 בספטמבר 1993 | בייג'ינג |
| 4 | 3:50.98 | ז'יאנג בו | הרפובליקה העממית של סין  סין | 18 באוקטובר 1997 | שאנגחאי |
| 5 | 3:51.34 | לאנג יואנלי | הרפובליקה העממית של סין  סין | 18 באוקטובר 1997 | שאנגחאי |
| 6 | 3:51.92 | וואנג זונקסיה | הרפובליקה העממית של סין  סין | 11 בספטמבר 1993 | בייג'ינג |
| 7 | 3:51.95 | סיפאן חסן | הולנד הולנד | 5 באוקטובר 2019 | דוחה |
| 8 | 3:52.47 | טטיאנה קזנקינה | ברית המועצות ברית המועצות | 13 באוגוסט 1980 | ציריך |
| 9 | 3:53.91 | איין לילי | הרפובליקה העממית של סין  סין | 18 באוקטובר 1997 | שאנגחאי |
| 10 | 3:53.96 | פאולה איוואן | רומניה רומניה | 1 באוקטובר 1988 | אולימפיאדת סיאול |
עשרת הרצים המהירים בכל הזמנים

נכון ליולי 2024
| דירוג | תוצאה (דקות) | אתלט | לאום | תאריך | מיקום |
| --- | --- | --- | --- | --- | --- |
| 1 | 3:26.00 | הישאם אל גרוז' | מרוקו מרוקו | 14 ביולי 1998 | רומא |
| 2 | 3:26.34 | ברנרד לאגאט | קניה קניה | 24 באוגוסט 2001 | בריסל |
| 3 | 3:26.69 | אסבל קיפרופ | קניה קניה | 17 ביולי 2015 | אצטדיון לואי השני |
| 4 | 3:26.73 | יקוב אינגבריגטסן | נורווגיה נורווגיה | 13 ביולי 2024 | מונקו |
| 5 | 3:27.37 | נור א-דין מורסלי | אלג'יריה אלג'יריה | 12 ביולי 1995 | ניס |
| 6 | 3:27.64 | סילאס קיפלגט | קניה קניה | 18 ביולי 2014 | אצטדיון לואי השני |
| 7 | 3:28.12 | נואה נגני | קניה קניה | 11 באוגוסט 2000 | ציריך |
| 8 | 3:28.28 | טימותי צ'ריוט | קניה קניה | 9 ביולי 2021 | אצטדיון לואי השני, מונקו |
| 9 | 3:28.75 | תאופיק מחלופי | אלג'יריה אלג'יריה | 17 ביולי 2015 | אצטדיון לואי השני |
| 10 | 3:28.76 | מוחמד כתיר | ספרד ספרד | 9 ביולי 2021 | אצטדיון לואי השני |
התפתחות שיא העולם בריצת 1500 מטר > נשים > טרום-IAAF

| תוצאה (דקות) | אתלטית | לאום | תאריך | מיקום |
| --- | --- | --- | --- | --- |

| 5:18.2 | אנה מושקינה | ברית המועצות ברית המועצות | 19/8/1927 | מוסקבה, ברית המועצות |
| 5:07.0 | אנה מושקינה | ברית המועצות ברית המועצות | 16/9/1934 | אלמה אטה, ברית המועצות |
| 5:02.0 | לידיה פרייברג | ברית המועצות ברית המועצות | 13/7/1936 | מוסקבה, ברית המועצות |
| 4:47.2 | ייבדוקיה וסילייבה | ברית המועצות ברית המועצות | 30/7/1936 | מוסקבה, ברית המועצות |
| 4:45.2 | ייבדוקיה וסילייבה | ברית המועצות ברית המועצות | 13/9/1937 | מוסקבה, ברית המועצות |
| 4:41.8 | אנה זייצבה-בוסנקו | ברית המועצות ברית המועצות | 10/6/1940 | מוסקבה, ברית המועצות |
| 4:38.0 | ייבדוקיה וסילייבה | ברית המועצות ברית המועצות | 17/8/1944 | מוסקבה, ברית המועצות |
| 4:37.8 | אולגה אובסיאניקובה | ברית המועצות ברית המועצות | 15/9/1946 | דניפרו, ברית המועצות |
| 4:37.0 | נינה פלטניובה | ברית המועצות ברית המועצות | 30/8/1952 | לנינגרד, ברית המועצות |
| 4:35.4 | פיליס פרקינס | בריטניה בריטניה | 17/5/1956 | הורנצ'רץ', בריטניה |
| 4:30.0 | דיאן לית'ר | בריטניה בריטניה | 16/5/1957 | הורנצ'רץ', בריטניה |
| 4:29.7+ | דיאן לית'ר | בריטניה בריטניה | 19/7/1957 | לונדון, בריטניה |
| 4:19.0+ | מריז צ'מברלין | ניו זילנד ניו זילנד | 8/12/1962 | פרת', אוסטרליה |
התפתחות שיא העולם בריצת 1500 מטר > נשים > IAAF

| תוצאה | ת>  אלקטרונית | אתלטית | מדינה | תאריך | מיקום |
| --- | --- | --- | --- | --- | --- |
| 4:17.3+ |  | אן סמית' | בריטניה בריטניה | 3/6/1967 | צ'יזיק, בריטניה |
| 4:15.6 |  | מריה חומרס | הולנד הולנד | 24/10/1967 | סיטארד, הולנד |
| 4:12.4 |  | פאולה פיני | איטליה איטליה | 2/7/1969 | מילנו, איטליה |
| 4:10.7 | 4:10.77 | ירוסלבה יהליצ'קובה | צ'כוסלובקיה צ'כוסלובקיה | 20/9/1969 | אתונה, יוון |
| 4:09.6 | 4:09.62 | קארין ברנליית | גרמניה המזרחית גרמניה המזרחית | 15/8/1971 | הלסינקי, פינלנד |
| 4:06.9 |  | לודמילה ברגינה | ברית המועצות ברית המועצות | 18/7/1972 | מוסקבה, ברית המועצות |
| 4:06.5 | 4:06.47 | לודמילה ברגינה | ברית המועצות ברית המועצות | 4/9/1972 | מינכן, גרמניה |
| 4:05.1 | 4:05.07 | לודמילה ברגינה | ברית המועצות ברית המועצות | 7/9/1972 | מינכן, גרמניה |
| 4:01.4 | 4:01.38 | לודמילה ברגינה | ברית המועצות ברית המועצות | 9/9/1972 | מינכן, גרמניה |
| 3:56.0 |  | טטיאנה קזנקינה | ברית המועצות ברית המועצות | 28/6/1976 | פודולסק, ברית המועצות |
| 3:55.0 |  | טטיאנה קזנקינה | ברית המועצות ברית המועצות | 6/7/1980 | מוסקבה, ברית המועצות |
| 3:52.47 |  | טטיאנה קזנקינה | ברית המועצות ברית המועצות | 3/8/1980 | ציריך, שווייץ |
| 3:50.46 |  | קו יונשיה | הרפובליקה העממית של סין סין | 11/9/1993 | בייג'ינג, סין |
| 3:50.07 |  | גנזבה דיבאבה | אתיופיה אתיופיה | 17/7/2015 | אצטדיון לואי השני, מונקו |
| 3:49.11 |  | פיית' קיפייגון | קניה קניה | 2/6/2023 | פירנצה, איטליה |
+ תוך כדי ריצת מייל
התפתחות שיא העולם בריצת 1500 מטר > גברים > טרום-IAAF

| תוצאה (דקות) | אתלט | לאום | תאריך | מיקום |
| --- | --- | --- | --- | --- |
| 4:24.6 | ג'יי בורל | צרפת צרפת | 1892 |  |
| 4:21 | פרננד מאיירס | צרפת צרפת | 28/5/1893 | פריז, צרפת |
| 4:19.8 | פליקס בורדייה | צרפת צרפת | 22/7/1894 | פריז, צרפת |
| 4:18.4 | אלבין לרמוסיאו | צרפת צרפת | 12/5/1895 | פריז, צרפת |
| 4:16.8 | מישל סואלה | צרפת צרפת | 26/5/1895 | פריז, צרפת |
| 4:15.6 | תומאס קונף | ארצות הברית ארצות הברית | 26/8/1895 | ניו יורק, ארצות הברית |
| 4:10.4 | אלבין לרמוסיאו | צרפת צרפת | 26/6/1896 | פריז, צרפת |
| 4:09 | ג'ון בריי | ארצות הברית ארצות הברית | 30/5/1900 | באיון |
| 4:06.2 | צ'ארלס בנט | בריטניה בריטניה | 15/7/1900 | פריז, צרפת |
| 4:05.4 | ג'יימס לייטבודי | ארצות הברית ארצות הברית | 3/9/1904 | סנט לואיס, ארצות הברית |
| 3:59.8 | הרולד וילסון | בריטניה בריטניה | 30/5/1908 | לונדון, אנגליה |
| 3:59.2 | אבל קיוויאט | ארצות הברית ארצות הברית | 26/5/1912 | ניו יורק, ארצות הברית |
| 3:56.8 | אבל קיוויאט | ארצות הברית ארצות הברית | 1/6/1912 | ניו יורק, ארצות הברית |
התפתחות שיא העולם בריצת 1500 מטר > גברים > IAAF

| תוצאה (דקות) | ת>  אלקטרונית | אתלט | לאום | תאריך | מיקום |
| --- | --- | --- | --- | --- | --- |
| 3:55.8 |  | אבל קיוויאט | ארצות הברית ארצות הברית | 8/6/1912 | קיימברידג', מסצ'וסטס, ארצות הברית |
| 3:54.7 |  | ג'ון זנדר | שוודיה שוודיה | 5/8/1917 | סטוקהולם, שוודיה |
| 3:52.6 |  | פאבו נורמי | פינלנד פינלנד | 19/6/1924 | הלסינקי, פינלנד |
| 3:51.0 |  | אוטו פלצר | גרמניה גרמניה | 11/9/1926 | ברלין, גרמניה |
| 3:49.2 |  | ז'ול לדומג | צרפת צרפת | 5/10/1930 | פריז, צרפת |
| 3:49.2 |  | לואיג'י בקאלי | איטליה איטליה | 9/9/1933 | טורינו, איטליה |
| 3:49.0 |  | לואיג'י בקאלי | איטליה איטליה | 17/9/1933 | מילנו, איטליה |
| 3:48.8 |  | ביל בונתרון | ארצות הברית ארצות הברית | 30/6/1934 | מילווקי, ארצות הברית |
| 3:47.8 |  | ג'ק לאבלוק | ניו זילנד ניו זילנד | 6/8/1936 | ברלין, גרמניה |
| 3:47.6 |  | גונדר האג | שוודיה שוודיה | 10/8/1941 | סטוקהולם, שוודיה |
| 3:45.8 |  | גונדר האג | שוודיה שוודיה | 17/7/1942 | סטוקהולם, שוודיה |
| 3:45.0 |  | ארנה אנדרסון | שוודיה שוודיה | 17/8/1943 | גטבורג, שוודיה |
| 3:43.0 |  | גונדר האג | שוודיה שוודיה | 7/7/1944 | גטבורג, שוודיה |
| 3:43.0 |  | לנארט סטרנד | שוודיה שוודיה | 15/7/1947 | מלמו, שוודיה |
| 3:43.0 |  | ורנר לוג | גרמניה המערבית גרמניה המערבית | 29/6/1952 | ברלין, גרמניה |
| 3:42.8+ |  | ווס סנטיי | ארצות הברית ארצות הברית | 4/6/1954 | קומפטון, קליפורניה, ארצות הברית |
| 3:41.8+ |  | ג'ון לאנדי | אוסטרליה אוסטרליה | 21/6/1954 | טורקו, פינלנד |
| 3:40.8 |  | שנדור איהרוש | הונגריה הונגריה | 28/7/1955 | הלסינקי, פינלנד |
| 3:40.8 |  | לאסלו טאבורי | הונגריה הונגריה | 6/9/1955 | אוסלו, נורווגיה |
| 3:40.8 |  | גונאר נילסן | דנמרק דנמרק | 6/9/1955 | אוסלו, נורווגיה |
| 3:40.6 |  | אישטוואן רוז'אבולגיי | הונגריה הונגריה | 3/8/1956 | טטה, הונגריה |
| 3:40.2 |  | אולאווי סלסולה | פינלנד פינלנד | 11/7/1957 | טורקו, פינלנד |
| 3:40.2 |  | אולאווי סלונן | פינלנד פינלנד | 11/7/1957 | טורקו, פינלנד |
| 3:38.1 |  | סטניסלב יונגווירט | צ'כוסלובקיה צ'כוסלובקיה | 12/7/1957 | סטרה בולסלב, צ'כוסלובקיה |
| 3:36.0 |  | הרב אליוט | אוסטרליה אוסטרליה | 28/8/1958 | גטבורג, שוודיה |
| 3:35.6 |  | הרב אליוט | אוסטרליה אוסטרליה | 6/9/1960 | רומא, איטליה |
| 3:33.1 |  | ג'ים ראיין | ארצות הברית ארצות הברית | 8/7/1967 | לוס אנג'לס, ארצות הברית |
| 3:32.2 | 3:32.16 | פילברט באיי | טנזניה טנזניה | 2/2/1974 | כרייסטצ'רץ', ניו זילנד |
| 3:32.1 | 3:32.03 | סבסטיאן קו | בריטניה בריטניה | 15/8/1979 | ציריך, שווייץ |
| 3:32.1 | 3:32.09 | סטיב אובט | בריטניה בריטניה | 15/7/1980 | אוסלו, נורווגיה |
| 3:31.4 | 3:31.36 | סטיב אובט | בריטניה בריטניה | 27/8/1980 | קובלנץ, גרמניה המערבית |
| 3:31.24 |  | סידני מארי | ארצות הברית ארצות הברית | 28/8/1983 | קלן, גרמניה המערבית |
| 3:30.77 |  | סטיב אובט | בריטניה בריטניה | 4/9/1983 | ריאטי, איטליה |
| 3:29.67 |  | סטיב קראם | בריטניה בריטניה | 16/7/1985 | ניס, צרפת |
| 3:29.46 |  | סעיד עוויטה | מרוקו מרוקו | 23/8/1985 | ברלין, גרמניה |
| 3:28.86 |  | נור א-דין מורסלי | אלג'יריה אלג'יריה | 6/9/1992 | ריאטי, איטליה |
| 3:27.37 |  | נור א-דין מורסלי | אלג'יריה אלג'יריה | 12/7/1995 | ניס, צרפת |
| 3:26.00 |  | הישאם אל גרוז' | מרוקו מרוקו | 14/7/1998 | רומא, איטליה |
+ תוך כדי ריצת מייל
ראו גם

ריצת 800 מטר
ריצת מייל
בריליאנס V5

| --- | --- |

Brilliance V5
 מאפיינים כלליים
 יצרן:  Brilliance Auto (שם רשמי: HuaChen Group Auto Holding Co., Ltd)
 שנות ייצור:  2011 – הווה
 הרכבה:  הרפובליקה העממית של סין הרפובליקה העממית של סין
 אורך:  4,405 מ"מ
 רוחב:  1,800 מ"מ
 גובה:  1,615-1,627 מ"מ
 משקל:  1,415-1,530 ק"ג
 בסיס גלגלים:  2,630 מ"מ
 מפרט טכני
 מנוע:  4 צילינדרים, 1,590 סמ"ק המפיק 110 כ"ס ב-5,800 סל"ד  4 צילינדרים, 1,498 סמ"ק המפיק 143 כ"ס ב-5,500 סל"ד (מגדש טורבו)
 הילוכים:  תמסורת ידנית - 5 מהירויות  תמסורת אוטומטית - 6 מהירויות
 מהירות מרבית:  170 קמ"ש (מנוע 1.6 ליטר)  175 קמ"ש (מנוע 1.5 ליטר, מגדש טורבו)
בריליאנס V5 (באנגלית: Brilliance V5) הוא קרוסאובר המוגדר קרוסאובר קומפקטי מתוצרת יצרנית הרכב הסינית Brilliance Auto (אנ') (שם רשמי: HuaChen Group Auto Holding Co., Ltd) אשר מיוצר משנת 2011 (שנת דגם 2012) בסין.
"בריליאנס V5"

מאפיינים:
5 דלתות.
5 נוסעים.
מנוע קדמי.
מנוע בנזין.
סוגי הנעות: הנעה קדמית 4x2, הנעה כפולה 4x4.
4 רמות גימור.
אחריות יצרן בסין: 3 שנים / 60,000 ק"מ.
צמיגים: 225/55/R17.
קיבולת מכל דלק - 55 ליטר.
נפח תא מטען: 430 / 1,254 ליטר.
תאוצה בין 0–100 קמ"ש היא 11.9 שניות (מנוע 1.6 ליטר משודך לתיבת הילוכים ידנית).
תאוצה בין 0–100 קמ"ש היא 13.9 שניות (מנוע 1.6 ליטר, משודך לתיבת הילוכים אוטומטית 6 מהירויות).
תאוצה בין 0–100 קמ"ש היא 12.1 שניות (מנוע 1.5 ליטר, מגדש טורבו, משודך לתיבת הילוכים אוטומטית 6 מהירויות).
מחיר היחידה נע בין 89,800–145,800 רנמינבי (נובמבר 2011, בסין).
באפריל 2014 עבר הדגם מתיחת פנים.
ממרץ 2014 מיוצאים דגמי "בריליאנס V5" לרוסיה.
בשנת 2012 יוצרו 36,391 יחידות. בשנת 2013 יוצרו 47,936 יחידות. בשנת 2014 יוצרו 32,782 יחידות.
"בריליאנס V5" > דגמים

"V5 1.6" - מיוצר מנובמבר 2011.
"V5 1.5T" - מיוצר מאוגוסט 2017.
תמונות

"בריליאנס V5"
"בריליאנס V5"
"בריליאנס V5", שנת 2015
"בריליאנס V5", שנת 2013
"בריליאנס V5", שנת 2012
"בריליאנס V5", שנת 2015
"בריליאנס V5", דגם "1.5T Sport", שנת 2014
ראו גם

בריליאנס H330
בריליאנס H530
בריליאנס BC3
בריליאנס V3
בריליאנט V6
בריליאנס V7
הערות שוליים

↑  "בריליאנס V5" carnewschina.com/2011/11/16/brilliance-v5-suv-out-in-the-open-in-china
↑  "בריליאנס V5" carnewschina.com/2011/11/21/brilliance-v5-suv-listed-priced-in-china
↑  "בריליאנס V5" - מפרט chinamobil.ru/eng/brilliance/v5
↑  "בריליאנס V5" car.info/en-se/brilliance/v5
↑  "בריליאנס V5", מתיחת פנים, אפריל 2014 carnewschina.com/2014/04/21/facelifted-brilliance-v5-suv-debuts-on-the-beijing-auto-show
↑  "בריליאנס V5"  carnewschina.com/2014/04/16/first-photo-of-the-facelifted-brilliance-v5-suv-for-the-beijing-auto-show
↑  "בריליאנס V5" autotalkz.com/cat-brilliance/brilliance-v5
Chairiot solo

| --- | --- |

Chairiot solo
 מאפיינים כלליים
 יצרן:  Chairiot Mobility Inc
 שנות ייצור:  2014 ועד היום
 הרכבה:  הרפובליקה העממית של סין הרפובליקה העממית של סין
 סיווג:  מכונית מיקרו  רכב חשמלי מונע מצבר
 מפרט טכני
 מנוע:  מנוע חשמלי
 מהירות מרבית:  24 מייל (38.6 ק"מ) (נהיגה עירונית בלבד)
 סוללה:  סוללת ליתיום-יון בקיבולת 7.5 קוט"ש
 טווח נסיעה:  80.46 ק"מ
 מעצב:  Ralph Megna
Chairiot solo היא מכונית חשמלית בתצורת מכונית מיקרו, אשר נבנתה כדי להקל את השינוע של אוכלוסיית הנכים. אדם נכה יכול לגלגל את כיסאו לתוך הרכב דרך הדלת האחורית. הנהג בכיסא הגלגלים יכול להפעיל את הרכב מבלי לעזוב את כיסא הגלגלים האישי המאובטח על מיקום הנהיגה.
דגם ה-"Chairiot solo" יועד לנהיגה עירונית בלבד. הוא מתוצרת Chairiot Mobility Inc האמריקאית ומורכב בסין משנת 2014.
זהו הדגם הראשון בעולם, המאפשר לנכה ולכיסא הגלגלים כניסה עצמאית ובטוחה לדגם, מבלי שהנהג יצטרך לקום מכיסא הגלגלים.
מטה היצרן ממוקם בעיר ריברסייד, בקליפורניה, ארצות הברית והדגם מורכב בסין.
מאפיינים

נוסע בודד המתפקד כנהג
ללא דלתות צד
דלת אחורית בודדת
המנוע מובנה בתוך הגלגלים האחוריים, (שיטת מבנה מנוע הקרויה "Wheel hub motor" (אנ'))
מארז סוללות במתח של 48 וולט, בעלת קיבולת מינימלית של 7.5 קילוואט מספקת יכולת הנעה, סוללת עזר בהספק של 12 ואט נשלטת באמצעות המארז הראשי ומספקת חשמל עבור אביזרי החשמל של הרכב
ללא דוושות רגל
מעגן הרצפה מאבטח את כיסא הגלגלים למכונית. מעגן הרצפה נשלט על ידי גלגל ההגה עם ידית ספינר ("Brodie knob" (אנ'))
גוף הדגם מורכב על יחידת פלדה
הדלת האחורית עם מסגרת פלדה אינטגרלית
הדלת האחורית נפתחת באמצעות שלט (כלפי מעלה), עם פתיחת הדלת נפתחת "רמפה" לכביש כדי לאפשר לעגלת הנכים עליה חלקה לרכב
זמן פתיחת הדלת האחורית - 11 שניות
חגורת בטיחות - "חגורת שלוש נקודות" היא חגורה המורכבת מרצועה בודדת המקובעת בשלוש נקודות. חלק הרצועה הראשון עובר באלכסון מאזור כתף הנוסע אל אזור המותן והחלק השני עובר בסמוך לירכיים מהמותן האחת לשנייה
4 בלמי דיסק
סוללה מסוג: "AGM batteries"
טעינת סוללה: במתח של 110 וולט, טעינה מלאה תוך 6–8 שעות
טווח נסיעה - 50 מייל (80.46 ק"מ)
מתלים - מתלה קדמי - ההשעיה הקדמית היא עצה כפולה (Double wishbone) ("Double wishbone suspension" (אנ')), מתלה אחורי - ההשעיה האחורית היא עיצוב זרוע נגרר עם צינור פיתול באופן עצמאי השולט על הגלגלים האחוריים ("Trailing-arm suspension" (אנ'))
חלונות המופעלים באמצעות חשמל ומראות חשמליים
חבילת תאורה לשימוש בלילה
מערכת סטריאו באיכות גבוהה שיכולה להתחבר באמצעות USB
מנגנון ומתגי בקרה ופיקוד - ממוקמים משמאל לנהג, בגובה מתחת לחלון הצד הקדמי - שמאלי
חלון גג - אופציונלי
חלון קדמי ענק - שדה ראייה משופר
מגב בודד - מורכב בבסיס החלון הקדמי
מחיר היחידה - 18,995 דולר
רישוי בארצות הברית

בארצות הברית קיבל הדגם את אישור "Federal Motor Vehicle Safety Standards" (אנ') - כרכב חשמלי עירוני מקבוצת "Neighborhood Electric Vehicle" (אנ') (תקנה FMVSS 571.500)
בקליפורניה אושר הדגם על ידי "California Air Resources Board" (אנ') בקטגוריית הרכבים "Zero-emissions vehicle" (אנ')
ראו גם

קנטה (רכב)
מיניסימה
הערות שוליים

↑  דגם  "Chairiot solo" המורכב בסין  pe.com/2014/09/13/riverside-local-company-offering-wheelchair-accessible-car
↑  דגם "Chairiot solo"  arb.ca.gov/msprog/onroad/cert/pcldtmdv/2014/chairiot
↑  דגם "Chairiot solo" - הרכבה בסין ocregister.com/2014/09/13/electric-car-for-the-disabled-being-test-driven
↑  דגם "Chairiot solo" - מידע טכני chairiot-mobility.com/The_Chairiot_solo
↑  יצרן Chairiot Mobility Inc המייצר את דגם ה-"Chairiot solo" chairiot-mobility.com/Home.html
↑  דגם "Chairiot solo" insideevs.com/chairiot-solo-electric-vehicle-wheelchair-users
↑  יצרן הדגם "Chairiot solo" חברת "Chairiot -mobility-inc" - ריברסייד קליפורניה zoominfo.com/c/chairiot-mobility-inc
↑  יצרן הדגם "Chairiot solo" חברת  "Chairiot -mobility-inc" chairiot-mobility.com/Company.html
↑  תמונה של הדלת האחורית בדגם "Chairiot solo" move-nl.com/2016/03/18/chariot-solo-bestuur-deze-auto-vanuit-uw-rolstoel
↑  דגם "Chairiot solo"  casadaptada.com.br/2016/12/nova-linha-de-carro-para-cadeirante-chairiot-solo-amigos-cadeirantes/chairiot-solo-carro-para-cadeirante
↑  רישוי "Chairiot solo" בארצות הברית arb.ca.gov/msprog/onroad/cert/pcldtmdv/2014/chairiot_pc_a4180001
↑  פניית היצרן לרשות התחבורה (National Highway Traffic Safety Administration. 1200 New Jersey Avenue SE W43-488. Washington ) בארצות הברית לקבלת רישוי לדגם ה-"Chairiot solo"  ems.gov/MfrMail/ORG10564
שער סאלאריה

| --- | --- |

פורטה סאלאריה. איור מאת ג'וזפה ואסי (המאה ה-18)
 מידע כללי
 סוג:  שער העיר 
 מיקום:  רומא 
 מדינה:  איטליה 
 מייסדים:  אורליאנוס 
 הקמה ובנייה
 תקופת הבנייה:  ? – המאה ה־3
 תאריך פתיחה רשמי:  המאה ה־3 
 תאריך פירוק:  1871 
 קואורדינטות:  41°54′39″N 12°29′53″E﻿ / ﻿41.9107°N 12.4981°E﻿ / 41.9107; 12.4981
  (למפת רומא מוגדלת) שער סאלאריה(למפת רומא רגילה) שער סאלאריה
 
פורטה סאלאריה לפני הריסתו ב-1871.
שער סלאריה (בלטינית: Porta Salaria - "פורטה סאלאריה") היה שער בחומת אורליאנוס שברומא. השער נהרס בשנת 1871, שוקם שנתיים לאחר מכן, ונהרס בשנית בשנת 1921.
היסטוריה

שער סאלאריה נבנה כחלק מחומת אורליאנוס על ידי הקיסר אורליאנוס במאה השלישית. השער, ממנו יצאה הויה סאלאריה נובה (דרך סאלאריה החדשה), כלל פתח יחיד ומשני צדדיו מגדלי שמירה בצורת מחצית עיגול. בסמוך לשער היו גני סאלוסטיוס.
במהלך המאה החמישית שוקם השער על ידי הקיסר פלביוס אוגוסטוס הונוריוס, ונפתחו מעל הפתח שלושה חלונות גדולים.
מלך הויזיגוטים, אלאריק הראשון פרץ לרומא מבעד שער זה במהלך ביזת רומא בשנת 410.
במהלך ימי הביניים המשיך השער לפעול בשמו הרומי המקורי, ולא "זכה" לשם נוצרי בדומה לשאר שערי רומא.
ב-20 בספטמבר 1870 פרצו חיילי ממלכת איטליה מבעד לחומות העיר בין השער לבין שער פיה. השער נפגע בצורה קשה מחילופי הארטילריה, ונהרס בשנת 1871 בשל הפגיעה הקשה בו.
בשנת 1873 נבנה השער מחדש על ידי האדריכל וירג'יניו וספיניאני, אולם בשנת 1921 הוחלט להרוס את השער המשוחזר ולבנות באתר כיכר על מנת להקל על תנועת כלי הרכב.
במהלך הריסת השער בשנת 1921 נערכו באתרו חפירות ארכאולוגיות במסגרתן התגלו מערות קבורה שהיו לאורכה של ויה סאלאריה במאה הראשונה לפנה"ס.
פאטה בורצ'ולדזה

| --- | --- |

 לידה:  12 בפברואר 1955 (בן 69) טביליסי, ברה"מ 
 שם לידה:  პაატა ბურჭულაძე 
 מוקד פעילות:  גאורגיה, ברית המועצות 
 מקום לימודים:  הקונסרבטוריון הממלכתי של טביליסי 
 סוגה:  אופרה 
 סוג קול:  בס 
 שפה מועדפת:  גאורגית 
 פרסים והוקרה:  מסדר האור הנשיאותי  פרס לנין קומסומול  אמן העם של הרפובליקה הסובייטית הסוציליסטית של גאורגיה 
 פרופיל ב-IMDb
 
פאטה בורצ'ולדזה בתפקיד זכריה באופרה נבוקו במצדה
פַּאַטָה בּוּרצ'וּלָדזֶה (בגאורגית: პაატა ბურჭულაძე; נולד ב-12 בפברואר 1955) הוא זמר אופרה (בס) גאורגי, מזמרי הבס המובילים בעולם.
ביוגרפיה

בורצ'ולדזה נולד בטביליסי שבגאורגיה הסובייטית (כיום גאורגיה) ולמד תחת שרביטו של קלימפי ק'לשווילי בקונסרבטוריון הממלכתי של טביליסי. הוא סיים את לימודיו בתיאטרון "לה סקאלה" במילאנו בהדרכתם של ג'ולייטה סימיונטו ואדוארדו מולר. בשנת 1986 החל להופיע באופרה בטביליסי. התפרסם בתיאטרון בולשוי כבוריס גודונוב. הצלחתו הראשונה מחוץ לברית המועצות הייתה בשנת 1983 ב"קובנט גארדן" בלונדון, כאשר שר את ראמפיס באאידה.
בנוסף לאופרות שר גם ברסיטלים, ומקליט בחברת "דקה".
ידוע בעיקר בזכות ביצועיו באופרות של ורדי (אאידה) וכן כ"בוריס גודונוב" באופרה של מוסורגסקי. בורצ'ולדזה יזם והקים את עמותת "איאוונאנה" הגאורגית למען ילדים בסיכון. הוא מופיע בהתנדבות במקומות שונים בעולם, כולל בישראל, וכל ההכנסות מוקדשות לעמותה.
בורצ'ולדזה מופיע באופן קבוע בבתי האופרה המובילים בעולם כמו: תיאטרון לה סקאלה מילאנו, האופרה המטרופוליטן בניו יורק, האופרה הבווארית הממלכתית במינכן, האופרה של זלצבורג, האופרה הממלכתית בווינה, האופרה הממלכתית בהמבורג, האופרה הלאומית של פריז, האופרה של סן פרנסיסקו, האופרה של וושינגטון ועוד.
תפקידיו באופרה הישראלית:
בוריס גודונוב: בוריס גודונוב (2013)
ארנני: סילווה (2011)
נבוקו במצדה: זכריה (2010)
פאוסט: מפיסטופלס (2010)
מפיסטופלה: מפיסטופלה (2009)
לה ג'וקונדה: אלוויזה (2008)
כוחו של גורל: אב המנזר (2008)
דון קרלו: פיליפו השני (2006)
אטילה: אטילה (2004)
נבוקו: זכריה (2003)
סימון בוקנגרה: פייסקו (2003)
מקבת: בנקו (2000)
ריגולטו: ספרפוצ'ילה (1997)
נבוקו: זכריה (1996)
בוריס גודונוב: בוריס גודונוב (1994)
נבוקו: זכריה (1994)
אאידה: רמפיס (1993)
פרסים

מקום ראשון בתחרות על שם ורדי בבוסטו, בשנת 1981
מדליית זהב בתחרות על שם צ'ייקובסקי במוסקבה, בשנת 1982
תחרות הבינלאומית ביוזמתו של לוצ'אנו פברוטי, בשנת 1985
חיים סוקניק

| --- | --- |

חיים סוקניק (מימין) עם נשיא בר-אילן לשעבר, פרופ' משה קוה, ושגריר ארצות הברית, דן שפירו
 ענף מדעי:  כימיה אורגנית 
 מקום לימודים:  ישיבה יוניברסיטי  המכון הטכנולוגי של קליפורניה  אוניברסיטת קליפורניה בלוס אנג'לס 
 מוסדות:  אוניברסיטת בר-אילן  המרכז האקדמי לב  אוניברסיטת קייס וסטרן ריזרב 
 
חיים סוקניק (Chaim Sukenik) הוא פרופסור ישראלי-אמריקאי לכימיה אורגנית, הידוע בזכות מחקריו בתחומי ננוטכנולוגיה והנדסת חומרים. כיום הוא מכהן כנשיא המרכז האקדמי לב בירושלים.